Euroopan parlamentin ja neuvoston direktiivi 97/60/EY, annettu 27 päivänä lokakuuta 1997, elintarvikkeiden ja elintarvikkeiden ainesosien valmistamisessa käytettäviä uuttamisliuottimia koskevan jäsenvaltioiden lainsäädännön lähentämisestä annetun direktiivin 88/344/ETY muuttamisesta kolmannen kerran



Virallinen lehti nro L 331 , 03/12/1997 s. 0007 - 0009



EUROOPAN PARLAMENTIN JA NEUVOSTON DIREKTIIVI 97/60/EY, annettu 27 päivänä lokakuuta 1997, elintarvikkeiden ja elintarvikkeiden ainesosien valmistamisessa käytettäviä uuttamisliuottimia koskevan jäsenvaltioiden lainsäädännön lähentämisestä annetun direktiivin 88/344/ETY muuttamisesta kolmannen kerran EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen (1), ottavat huomioon talous- ja sosiaalikomitean lausunnon (2), noudattavat perustamissopimuksen 189 b artiklassa määrättyä menettelyä (3), sekä katsovat, että elintarvikealan tiedekomitea on ryhtynyt tutkimaan uudelleen kaikki direktiivissä 88/344/ETY (4) luetellut uuttamisliuottimet väliaikaisten, vuonna 1981 vahvistettujen väliaikaisesti sallittujen päiväannosten (ADI-arvot) korvaamiseksi lopullisilla arvoilla; tämä ei ole vieläkään mahdollista, sillä tarvittavia, teollisuudelta pyydettyjä tietoja ei ole saatu; saatujen tietojen pohjalta elintarvikealan tiedekomitea on voinut vahvistaa hyväksyvänsä valtaosan liuottimista; tietyissä elintarvikkeissa esiintyvien liuotinjäämien enimmäismääriä voidaan pienentää, tiettyjä liuottimia ei enää käytetä, joten ne olisi poistettava luettelosta, tieteen kehityksen myötä kehitetään uusia aineita, jotka voidaan lisätä kyseiseen direktiiviin; on aiheellista sallia uusi liuotin, josta tiedekomitea on antanut puoltavan lausunnon, tätä uutta liuotinta eli 1,1,1,2-tetrafluorietaania käytetään vain aromiaineiden uuttamiseen; elintarvikkeissa olevat jäämät eivät ylitä 0,02 mg/kg; liuotin saadaan näitä jäämiä lukuun ottamatta kokonaisuudessaan talteen, joten sen käytöllä näissä olosuhteissa ei ole vaikutusta ilmakehän lämpötilan yleiseen nousuun, tekniikan ja tieteen kehityksen huomioon ottamiseksi tarvittavat muutokset ovat luonteeltaan teknisiä toimenpiteitä ja menettelyn yksinkertaistamiseksi ja nopeuttamiseksi on aihellista uskoa näiden toimenpiteiden hyväksyminen komissiolle, ja tällaisen menettelyn avulla innovaatioiden markkinoille saattaminen tapahtuu nopeammin, mistä on hyötyä sekä teollisuudelle että kuluttajille, OVAT ANTANEET TÄMÄN DIREKTIIVIN: 1 artikla Muutetaan direktiivi 88/344/ETY seuraavasti: 1) Lisätään 4 artiklaan alakohta seuraavasti: "a) liitteen muutokset, jotka ovat tarpeen liuotinten käytössä, niiden käytön edellytyksissä ja jäämien enimmäismäärissä tapahtuneen tieteen ja tekniikan kehityksen huomioon ottamiseksi;". Aikaisemmat a, b ja c alakohdat siirtyvät vastaavasti b, c ja d alakohdiksi. 2) Muutetaan liite seuraavasti: a) I OSA Poistetaan "butyyliasetaatti". b) II OSA Muutetaan heksaania koskeva kohta seuraavasti: >TAULUKON PAIKKA> c) III OSA - Poistetaan "metyyli-propan-1-oli". - Lisätään seuraava aine: >TAULUKON PAIKKA> 2 artikla 1. Jäsenvaltioiden on muutettava kansallisia lakejaan, asetuksiaan ja hallinnollisia määräyksiään siten, että: - direktiivin 88/344/ETY, sellaisena kuin se on tällä direktiivillä muutettuna, mukaisten tuotteiden pitäminen kaupan sallitaan viimeistään 27 päivänä lokakuuta 1998. - tuotteiden, jotka eivät ole direktiivin 88/344/ETY, sellaisena kuin se on tällä direktiivillä muutettuna, mukaisia, kaupan pitäminen kielletään 27 päivänä huhtikuuta 1999. Ennen mainittua päivämäärää markkinoille saatettuja tai pakkausmerkinnöin varustettuja tuotteita, jotka eivät ole direktiivin 88/344/ETY, sellaisena kuin se on tällä direktiivillä muutettuna, mukaisia, voidaan kuitenkin pitää kaupan varastojen loppumiseen saakka. Niiden on ilmoitettava tästä komissiolle viipymättä. 2. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 27 päivänä lokakuuta 1997. Euroopan parlamentin puolesta J.M. GIL-ROBLES PuhemiesNeuvoston puolesta R. GOEBBELS Puheenjohtaja (1) EYVL C 278, 24.9.1996, s. 25 (2) EYVL C 66, 3.3.1997, s. 3 (3) Euroopan parlamentin lausunto, annettu 23 päivänä lokakuuta 1996 (EYVL C 347, 18.11.1996, s. 58), neuvoston yhteinen kanta, vahvistettu 24 päivänä maaliskuuta 1997 (EYVL C 157, 24.5.1997, s. 4), ja Euroopan parlamentin päätös, tehty 15 päivänä heinäkuuta 1997 (EYVL C 286, 22.9.1997, s. 29), sekä neuvoston päätös, tehty 7 päivänä lokakuuta 1997. (4) EYVL L 157, 24.6.1988, s. 28, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 94/52/EY (EYVL L 331, 21.12.1994, s. 10).